Nyeste Skilderie af Kiøbenhavn, 1829-01-10
J denne Vare-Artikel kom den asiatiske og den europæiske Luxus atter hinanden imøde ved de mangfoldigste Priser og Afvexlinger. Handelen med Schawls hører til de interressanteste endog for den blotte Iagttager. Det manglede ikke paa ægte orientalske Varer i denne kostbare Luxus Artikkel, der var en Perser fra Crivan paa Messen, som forlangte for sine 10 Shawls 3000 Rigsdaler. Ogsaa nogle Tyrkiske Kjøbmænd, skulle have fundet hurtig Afsætning paa saadanne udsøgte Pragtstykker, der vare ogsaa nogle Russer, paa Messen, som tilbøde Tyrkiske Shawls til Ombytning mod Klæde. Det er paafaldende, hvormeget der bringes hertil af denne ægte Vare, som dog finder temmelig Afsætning, endskjønt den naturligviis taber i Prisen ved Concourrensen; dog finder det Fortrinlige sin Kjøber. Valg i Katharinagaden forlangte for et Persisk Shawl, som dog allerede havde været baaret, 460 Ducater; men noget skjønnere Broderie har man vel næppe nogensinde seet; han havde ogsaa solgt et for 600 Dukater til en Prinsesse. Vienerne have bragt det til en høi Fuldkommenhed i at eftergjøre Shawls, hvilke ligne saa meget de Orientalske, at man først maa betragte dem paa Vrangen med Kjenderøine for at kunne skille de ægte fra de uægte. - Oehler fra Krimmetschau fremviste denne Gang paa Messen et Pragtstykke af et Shawl; det var blevet forarbeidet i en Brede af 10 Qvart. og i en Længde af 6 Alen i Reichenbach i Voigt landet af Haarene paa et Faar, som isteden for Uld bærer overmaade fine Haar og som har viist sig som et Naturspil paa Godset Dahlen ved Dresden; dette Haar eller Duun kappes i Fiinhed med Gjedernes i Buchhariet eller Persien, og var en Gjenstand for almindelig Beundring, paa det sidste Uldmarked i Dresden. Dette Shawl, var saa fiint, at det veiede kun 3/4 Pund og kunde trækkes igjennem en Fingerring, To andre Shawls af den fineste Elektoral-Uld, hvoraf der kan udbringes 80000 Al. Traad af Pundet, bleve ogsaa foreviste. - Ogsaa i Borsdorf ved Eylenburg, er et saadant Haarfaar blevet avlet; dersom denne Race vil lade sig formere, saa vilde man faae et ganske nyt Stof for Fabrikationen. Man har bragt det meest vidt i Paris med at efterligne denne Artikel. Man forarbeider der isteden forLongue Schawls, Schawls carres hvorpaa det fineste Merinos Stof eller ægte Terneaux ere indsatte med megen Konst i Palmetter og Arabesker i Borderne, saa at det seer ud som et ægte Shawls Jndfatning, og ere broderede med smaa Blomster, saa kunstigt, at det meest øvede Kunstner Øie ikke kan opdage Efterligningen, og dog koster et saadant Shawl kun fra 60 til 80 Rigsdaler. Dette er ægte Terneaux. Den ringere Sort kalder man Tibeths, og de blive fabrikerede i Lyon; men de egentlige Terneur sachemeres, i hvilke den Tibetanske Gede-Duun bliver blandet med Elektoral, ere Frembringelser fra aatte til ti Fabriker i Paris. Ogsaa har man faaet fra Paris rosenrøde Fruentimmerkaaber forfærdigede af den fineste Tibetanske Gedeuld, som koste fra 80 til 150 Daler. Disse Kaaber gjøre alle Fruentimmerskræddere fortvivlede, da de ere vævede færdige endog med Kraverne og de nedhængende Ærmer, saa at de kunne bruges strax. - Jsteden for det indvævede eller sædvanlige Broderie ere nu tre til firedobbelt over hinanden malede Rande af Blade og Dekorationer komne i Mode. Tredobbelt skatterede Blade blive skilte fra hinanden ved Linier, som gaae imellem dem, Tegningen bliver presset paa med Valser, og Farven indtrykket med Former. Saaledes blive ogsaa ligesaadanne Løv- og Linie-Zirater anbragte paa Linon, Orgendis og Krev-Rober med de fineste Farver; man har disse af alleslags Farver, dog ere de gule med alle deres Skatteringer de herskende, fra 20 til 60 Rbd.; og ved disse meget forførende, men høist forgængelige Fruentimmerdragter, som alene kunne bruges een Bal aften, gjør Paris sig den rige Klasse fra Neapel til Petersborg skatskyldig. Derimod kunne Roberne og Slørene af Kniplinger i Petinet, Tull. Bobinets, Kniplingsgrund ikke kappes med dem, uagtet alle de Fabriker, som fabrikere dem, gjøre sig al mulig Umage for ved allehaande Opfindelser at give Kniplingerne et fornemt Udseende, og dertil at levere dem for saa godt Kjøb som muligt. Man knipler ikke alene i Nederlandene, men ogsaa i de Sachsiske Erzbjerge med Decorationer af Palmetter, Blomster og Broderie til en stor Fuldkommenhed, og anbringer dem med en saadan Fiinhed paa Kniplingsgrunden, at de faae Udseendet af den kostbareste Kniplingsrobe; men der gives nu saa mange Kniplingshandlere, og Kniplinger blive i vore Dage solgte for et saa godt Kjøb, at der udkræves den største Anstrængelse forat udholde Concurrensen. (Allg. Zeit. Bil. til 347.) Nogle Tvivl om at det skulde være Præsternes Flyttesyge, der forværrer Geistlighedens Naar.